Shunsuke Nakamura

merupakan bekas pemain bola sepak professional Jepun kali terakhir bermain untuk Espanyol. Beliau merupakan pemain pertama dan satu-satunya untuk dinamakan Pemain Paling Bernilai Liga J. dua kali, menerima anugerah itu pada tahun 2000. Beliau dikenali kerana visi, sentuhan, dan keupayaan mengambil sepakan percuma; Steve Perryman pernah berkata bahawa Nakamura "boleh membuka tin kacang menggunakan kaki kirinya".

Bekas kelabnya termasuk Espanyol, Celtic, dan Reggina. Ketika tempohnya bersama Celtic, beliau menjadi salah seorang pemain Asia paling menonjol yang beraksi di Eropah; beliau dicalonkan untuk Ballon d'Or 2007, dinamakan Pemain Terbaik Tahunan Pilihan Pemain SPFA dan Pemain Bola Sepak Terbaik Tahunan SFWA pada tahun 2007, dan menjadi pemain Jepun pertama untuk menjaringkan gol dalam Liga Juara-Juara Eropah. Pencapaian pasukannya di Celtic termasuklah memenangi Liga Perdana Scotland pada tahun 2006, 2007, dan 2008, Piala Liga Scotland pada tahun 2006 dan 2009, dan Piala Scotland pada tahun 2007.

Nakamura mempunyai 98 kap dan 24 gol untuk Pasukan bola sepak kebangsaan Jepun, termasuklah penampilannya ketika peringkat akhir Piala Dunia FIFA pada tahun 2006 dan 2010. Beliau juga memenangi Piala Asia pada tahun 2000 dan 2004; beliau dinamakan Pemain Paling Bernilai semasa pertandingan tahun 2004. Beliau juga beraksi ketika Piala Dunia B-20 FIFA 1997 sebagai ahli pasukan Jepun bawah-20 dan ketika Sukan Olimpik Musim Panas 2000 sebagai ahli pasukan Jepun bawah-23.

Asteroid 29986 Shunsuke juga dinamakan sempena namanya.

Kejayaan

Individu
Sebelas Terbaik Liga J. (2): 1999, 2000
Pemain Paling Bernilai Liga J.: 2000
Pemain Paling Bernilai Piala Asia : 2004
Pemain Terbaik Tahunan Pilihan Pemain SPFA : 2007
Pemain Bola Sepak Terbaik Tahunan SFWA : 2007
Pasukan Terbaik Musim Scotland PFA: 2007
Pemain Terbaik Tahunan Celtic: 2007
Pemain Terbaik Tahunan Pilihan Peminat Celtic: 2007

Statistik karier pasukan kebangsaan

Penampilan pasukan kebangsaan

Rujukan

Pautan luar
 Laman web rasmi
 
 
 

Kelahiran 1978
Orang hidup
Pemain bola sepak Jepun
Pemain Yokohama F. Marinos
Pemain Reggina Calcio
Pemain Celtic F.C.
Pemain RCD Espanyol
Pemain Liga J. Divisyen 1
Pemain Serie A
Pemain Liga Perdana Scotland
Pemain La Liga
Pemain Piala Asia 2000
Pemain Piala Konfederasi FIFA 2003
Pemain Piala Asia 2004
Pemain Piala Konfederasi FIFA 2005
Pemain Piala Dunia FIFA 2006
Pemain Piala Asia 2007
Pemain Piala Dunia FIFA 2010